title: Bannieloù Stadoù ar bed war vor
text: Bannieloù
  Mor
  
  Broioù 'zo o devez bannieloù dishañval war zouar ha war vor (pe war zour: stêrioù, kanolioù, lennoù...). E yezhoù 'zo memes ez eus pep a c'her evit an degouezhioù-se. E saozneg e vo lavaret flag evit ur banniel, met war vor e vo lavaret ensign. Hañval eo e galleg pa vez lavaret drapeau war an douar, ha pavillon e bourzh ur vag.
  Amañ ne vo roet nemet ar bannieloù-listri sivil a zo dishañval diouzh an hini a zo en implij war zouar.
  Evit ar bannieloù brezel war vor, kit da welet: Bannieloù ar morluioù.
  Gwelet ivez Bannieloù Stadoù ar bed
  
  Bannieloù sivil war vor
  
  Bannieloù gwall zishañval diouzh hini an douar
  
  Banniel broadel lakaet ouzh konk
  E broioù 'zo, dreist-holl er reoù a zo bet e dalc'h ar Rouantelezh-Unanet, e vez lakaet ar banniel broadel war zouar ouzh konk ur banniel ruz.
  Aostralia, Fidji ha Zeland-Nevez a cheñch liv maez o banniel (ruz e-lec'h glas)
  
  Bannieloù dishañvalik
  Broioù a laka un tammig kemm hepken. Pe lakaat ardamezioù ouzhpenn, evel ma ra Italia ha Polonia, pe, er c'hontrefed, lemel kuit o ardamezioù, evel ma ra Spagn, pe ar Stadoù bet e dalc’h Spagn gwechall (Suamerika).
  
  Evit broioù all avat eo gwall zister ar cheñchamant. Ne vez cheñchet nemet kenfeur ar banniel. Evel Suis da skouer: karrez eo war zouar, ha hirgarrezek evit ar bigi hag al listri.
  
  Bannieloù Stad war vor
  E broioù 'zo e vez lakaet kemm er bannieloù implijet gant an aozadurioù Stad pe ofisiel. E meur a vro evel en Alamagn, en Aostria, Belgia, e Finland e vez lakaet an ardamezioù e-kreiz, hag e Skandinavia e vez graet alies gant bannieloù “lost-pik”. Er Rouantelezh Unanet eo glas ar banniel (padal eo ruz evit ar siviled).
  
  nl:Handelsvlaggen van de wereld